Cape Canaveral
Store norske leksikon,Teknologi og industri,Romvirksomhet,Rominfrastruktur
Cape Canaveral er en landtunge som stikker ut i Atlanterhavet omtrent midt på Floridas østkyst. Landområdet består av romorganisasjonen NASAs John F. Kennedy Space Center og flyvåpenets Cape Canaveral Air Force Station, og utgjør en del av flyvåpenets Eastern Test Range.
Til sammen utgjør de USAs viktigste oppskytningsbase for satellitter, romsonder og bemannede romfartøyer. Historikk Området, som var beskrevet allerede i 1512 av den spanske oppdagelsesreisende Ponce de León, ble foreslått som militært rakettprøvefelt i 1947.Air Force Missile Test Center ble besluttet lagt dit to år senere, og i 1950 var de første permanente byggverk reist.Fra 1964 til høsten 1973 ble området kalt Cape Kennedy, selv om Cape Canaveral hele tiden har vært det geografiske navnet knyttet til området. Les mer i Store norske leksikon romvirksomhet USAs forsvar Cape Canaveral Air Force Station NASA John F. Kennedy Space Center